SENA ออกหุ้นกู้ 1 พันลบ.อายุ 2 ปี ชูดอกเบี้ย 4.25% ขายรายใหญ่ 26-28 ก.ย.นี้
SENA ออกหุ้นกู้ 1 พันลบ.อายุ 2 ปี ชูดอกเบี้ย 4.25% ขายรายใหญ่ 26-28 ก.ย.นี้
21 ก.ย. 2560

บริษัท เสนาดีเวลลอปเม้นท์ จำกัด (มหาชน) หรือ SENA เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ ครั้งที่ 2/2560 มูลค่ารวมไม่เกิน 1,000 ล้านบาท อายุ 2 ปี อัตราดอกเบี้ยคงที่ร้อยละ 4.25 ต่อปี เสนอขายให้แก่ผู้ลงทุนสถาบันและ/หรือผู้ลงทุนรายใหญ่ ระหว่างวันที่ 26-28 ก.ย.60 ผ่านธนาคารซีไอเอ็มบี ไทย ซึ่งเป็นผู้จัดการการจัดจำหน่ายหุ้นกู้
นอกจากนี้บริษัท ทริสเรทติ้ง จำกัด ได้จัดอันดับความน่าเชื่อถือของผู้ออกหุ้นกู้ที่ระดับ BBB- แนวโน้มอันดับความน่าเชื่อถือที่ Stable เมื่อ 5 ม.ค.60
ทั้งนี้บริษัทมีวัตถุประสงค์จะนำเงินที่ได้จากการขายหุ้นกู้ครั้งนี้ไปใช้ชำระหนี้หุ้นกู้บางส่วน และ/หรือ เป็นเงินทุนหมุนเวียนในการดำเนินธุรกิจ และ/หรือ รองรับการขยายธุรกิจของบริษัท ทั้งในปัจจุบัน และการลงทุนที่จะเกิดขึ้นในอนาคต